hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy de hy es es tr en en hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ինժեներասակրավորական գումարտակը լուծարելու որոշում կայացվել է Պաշտպանության նախկին նախարար Վիգեն Սարգսյանի օրոք: Գործընթացը շարունակել է Դավիթ Տոնոյանը: Սակրավորական գումարտակի նախկին զինծառայողների գերակշիռ մասը բնակվել է Արմավիրի, Արարատի մարզերում և Երևանում: Զորամասի` Էջմիածնում գտնվելը սակրավորներին թույլ էր տալիս առանց մեծ ծախսերի ու դժվարությունների հասնել գործի: Հիմա նրանց ճանապարհը երկարել է 50-ից 80 կիլոմետրով:
Թե՛ ֆինանսական, թե ժամանակի առումով այլևս անհնար է դարձել առավոտյան ժամը 08:00-ին լինել նոր զորամասում: Բացի այդ, խաղաղապահ զորամասում բավարար թվով սակրավորի հաստիք չի նախատեսվել: Մեզ դիմած նախկին ու ներկա ծառայողներն իրենց դժգոհություններն են հայտնել իրավիճակից: Էջմիածնից սակրավորական ստորաբաժանումը դուրս բերելուց հետո զինծառայությունը լքել է մոտ 50 սակրավոր, ևս 70-ը սպասում է ազատման ՊՆ հրամանին:
«Դու պայամանգիր ես կնքել 2 տարով, որ պետությանը պետք ա էս հարցով օգնես, էս ի ՞նչ բան ա, ազնվազարմ լեդի ՞ ես,օրիորդաց դպրո ՞ց ա, թե բանակ ա»,- մեզ հետ զրույցում արձագանեց Առաքելյանը:
Ըստ սակրավորների`ականազերծման աշխատանքներ կատարելիս բանակն այլևս աշխատելու է ոչ թե պրոֆեսիոնալիզմի, այլ` մարդկային ֆակտորի վրա. «Մենք լրիվ անտեսվեցինք, ոչ մի կարծիք հաշվի չառնելով` խաչ քաշեցին մեզ վրա: Մեր բանակին ականազերծողներ այլևս պետք չե՞ն: Բայց չէ՞ որ այս մասնագիտության կայացման գործում մենք մեր կյանքն ենք ներդրել: 15-17 տարվա փորձ ունեցող մասնագետների ինչպե՞ս եք փողոց շպրտում: Ինչպե՞ս կարելի է գրչի հարվածով ոչնչացնել մասնագիտացված զորամասը: Ո՞ւմ է ձեռնտու այսքան կարևոր ստորաբաժանման վերացումը»,- Forrights.am-ի հետ զրույցում այսպիսի հարցեր են բարձրացրել վրդովված զինծառայողները: Համոզված են, որ Պաշտպանության նախարարությունը միտումնավոր է ծանր ու անտանելի պայմաններ ստեղծել, որ մասնագետները լքեն ծառայությունը:
Ռուբեն Առաքելյանը գիտի իրական պատճառը, թե ինչու են զինծառայողներն ընդդիմացել անձնակազմը Էջմիածին քաղաքից դուրս բերելուն.
«Եթե ասում են, թող մինչև վերջ խոսեն պատճառների մասին: Սա բոլորին չի վերաբերվում: Գալիս էին առավոտվա ռազվոդին ներկայանում էին, դուրս էին գալիս, գնում տաքսի էին քշում, իրենց գործերով էին զբաղվում, տան ռեմոնտ էին անում: Ցերեկվա ռազվոդին էլի գալիս ներկայանում էին, նորից գնում իրենց գործերով: Իրա տունը Էջմիածնում ա, զորամասը ուրիշ քաղաքում ա, հիմա պարզ ա, որ էնդեղից էլ չի կարա դուրս գա»: Նա վստահ է, որ առանց լուրջ հիմնավորման Պաշտպանության նախարարությունն այսպիսի կտրուկ քայլի չէր գնա.
«Նման տեղաշարժերը հենց այնպես` որևէ մեկի քմահաճույքով չի արվում, ուրեմն կան ինչ-որ խնդիրներ: Բանակը մանկապարտեզ չի, եթե ես երևանցի եմ, ուրեմն պիտի ծառայեմ Երևանում, ո ՞վ է ասել»:
Առաքելյանը չի կարծում, թե զինծառայությունը լքած զինծառայողների շարքերում միջազգային պատրաստում ունեցած մասնագետներ են եղել, ինչպես իրենք են մեզ հետ զրույցում պնդում: Ըստ Առաքելյանի` մեկ ամիսն էլ բավարար է, որպեսզի նոր սակրավոր-մասնագետներ պատրաստվեն. «Մասնագետը չլինի Էջմիածնից, կլինի Աբովյանից կամ զորամասի մոտակա այլ բնակավայրից: Անփոխարինելի մարդ չկա, մանավանդ` էն անձնակազմը, որ արդեն դուրս է եկել ծառայությունից: Լսի ընգեր ջան, քո տենց ծառայությունը մեզ պետք չի, գնա, ինչ ուզում ես արա: Մենք լուրջ կադրեր չենք կորցնում»,- ասում է Առաքելյանը:
Իմանալով, որ Ինժեներասակրավորային զորամասը լուծարման վրա է և տեղափոխվելու է այլ բնակավայր, Ռուբեն Առաքելյանն անձամբ է խնդրել Պաշտպանության նախարարին` վերանայել որոշումը: Նա մի քանի փաստարկ է ներկայացրել: «Հումանիտար ականազերծման և փորձագիտական կենտրոն» ՊՈԱԿ-ն Էջմիածնում ունի վարժային ականադաշտեր, ուսումնական կենտրոն, գումարտակի սակրավորների հետ սերտ և մշտական աշխատանք է տարվել, և ինքը մտահոգվել է, որ գումարտակի ծառայողները հիմնականում Արարատյան դաշտի համայնքներից են և տեղափոխումից հետո հնարավոր է նրանք դուրս գան աշխատանքից: Բայց փաստացի ՊՆ-ն չի հրաժարվել տեղափոխման մտադրությունից:
Forrights.am-ին դիմած նախկին ու ներկա զինծառայողները պնդել են, որ մինչ խաղաղապահ գնդին միացնելը, ականազերծման աշխատանքների գործուղումների ամեն օրվա համար իրենք ստացել են 1500 դրամ գումար: Այժմ, երբ գործուղումների են գնում խաղաղապահ զորամասից, այդ գումարը չի տրվում: Արդյունքում` ամսական եկամուտը էականորեն նվազում է: 120 000 դրամ հիմնական աշխատավարձ են ստանում ու այլևս չեն ստանում ամսական 45 000 դրամ գործուղման վճարը: Ռուբեն Առաքելյանը չի կարող հստակ ասել, թե որն է գումարի կրճատման պատճառը: Գործուղման ծախսերի փոխհատուցումը կարգավորում է Աշխատանքային օրենսգիրքը:
Ըստ դրա` գործատուն փոխհատուցում է աշխատողի գիշերակացի, օրապահիկի և ճանապարհածախսի համար: Ըստ Առաքելյանի` սակրավորները ճանապարհածախս և գիշերակացի վրա գումար չեն ծախսում, սնունդը տալիս է պետությունը: Այս պարագայում Առաքելյանին հասկանալի չէ գործուղման վճարի պահանջը. «Էս պայմաններում ինչ գործուղման վճարի մասին են խոսում: Եթե առաջ տվել են օրական 1500 դրամ, հիմա չեն տալիս, ուրեմն` սուխոյ պայոկը փոխվել, դարձել է ճաշ: Վստահ եմ` փոփոխությունն արվել է օրենքին համապատասխան: Ականազերծումը շատ դժվար աշխատանք է, ինչքան էլ տան, քիչ է էդ տղեքին, բայց էսօրվա պետության հատկացրած գումարը էդ ա»,- նշում է ՊՈԱԿ-ի տնօրենը:
2011 թվականին ստեղծված «Հումանիտար ականազերծման և փորձագիտական կենտրոն» ՊՈԱԿ-ն այս պահին ունի 44 աշխատակից և բյուջեն հասնում է մինչև 270 միլիոն դրամ: Ստեղծման պահին ընդամենը 40 միլիոն դրամ էր բյուջեի չափը: Հիմնադրման օրվանից կենտրոնի տնօրենը Ռուբեն Առաքելյանն է: Որևէ տարածք ականազերծելու համար ՊՈԱԿ-ը դիմում է կառավարությանը, թույլտվություն ստանալուց հետո սակրավորները կատարում են աշխատանքը` կենտրոնի հսկողությամբ: Կենտրոնն իրավասու չէ մաքրել հայ-ադրբեջանական սահմանի բուֆերային գոտու տարածքները: Ռուբեն Առաքելյանն ասում է` ամեն երկիր չէ, որ կարող է իրեն ականազերծման գերհզոր կենտրոնի շռայլություն թույլ տալ: Նպատակ կա տարեցտարի մեծացնել անձնակազմն ու ավելի շատ տարածքներ ականազերծել: Սակայն խանգարող հանգամանք կա.
«Գործն արվում է, բայց ոչ էն թափով, ինչ մենք կուզենայինք, դե հիմա Ֆինանսների հետ կապված խնդիր է: Չկա էդ գումարը: Մենք հիմա ունենք 17 միլիոն 580 հազար քառակուսի մետր ականային վտանգավոր տարածք: Ամեն քառակուսի մետրը մաքրելու համար ծախսվում է մոտավոր 2600 դրամ գումար: Կտեսնեք, թե ինչ ահռելի գումար է պետք, 1 սակրավորը 1 օրում մաքրում է 10 քառակուսի մետր տարածք, պատկերացրեք`ինչ ռեսուրս է պետք»:
Կենտրոնն իր առաջ լուրջ խնդիրներ է դրել` ոչ միայն կայանալ որպես ներհայաստանյան մասնագիտացված կառույց, այլ առաջիկա տարիներին մասնակցել միջազգային առաքելություններին:
Նախորդ նյութը«Դատավորներն իրենց կամքով եւ ընտրությամբ փալաս են դարձել՝ այլոց արյունոտ ձեռքերը մաքրելու համար»
Հաջորդ նյութըՆիկոլ Փաշինյանը Հանրապետության հրապարակում է (ՖՈՏՈՇԱՐՔ)
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
Ռազմական վերջին ագրեսիայի հետևանքով ծայրահեղ ծանր վիճակում գտնվող զինծառայող այլևս չկա․ՊՆ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի...
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
Edit with Live CSS
Write CSS OR LESS and hit save. CTRL + SPACE for auto-complete.